Case ID: 1162748
Sentence 0: Məhkəmənin hökmünə əsasən, Təqsirləndirilən şəxs Silahlı Qüvvələrin Hərbi Akademiyası rəisinin hüquq işləri üzrə köməkçisi vəzifəsində, polkovnik-leytenant hərbi rütbəsində xidmətdə olarkən, 2017-ci ilin iyun ayının sonlarında sabiq xidmət yoldaşı,əvvəllər kapitan hərbi rütbəsində ordu sıralarından ehtiyata buraxılmış vətəndaş Şahid2 onunla Silahlı Qüvvələrin Təlim və Tədris Mərkəzinin nəzarət buraxılış məntəqəsində görüşərək hərbi xidmətə bərpa olunmasına köməklik göstərə bilib-bilməyəcəyini soruşduqda, Təqsirləndirilən şəxs aldatma yolu ilə özgənin əmlakını qanunsuz ələ keçirmək qərarına gələrək, hərbi xidmətə qəbul etdirmək üçün real imkanlara və səlahiyyətlərə malik olmadığı, həmçinin Şahid2 hərbi xidmətə qəbul olunması üçün hər hansı köməklik göstərmək niyyətində olmadığı halda sonuncuya tutduğu vəzifəyə görə geniş əlaqələrə malik olduğunu bildirməklə 5000 (beş min) manat məbləğində pul müqabilində adını çəkmədiyi yüksək vəzifəli şəxsin vasitəsi ilə onu hərbi xidmətə bərpa etdirə və Müdafiə Nazirliyinin Hərbi Hava Qüvvələrinin N nömrəli hərbi hissəsinə əvvəllər xidmət etdiyi aviasiya bort texniki vəzifəsinə təyin etdirə biləcəyi barədə yalan vəd verib inandıraraq onu rüşvət verməyə təhrik etmişdir.